قبل جم يوم اسالتني رورو اذا تعرفين الليفة السحرية
قلت لها اي اعرفها مستخدمتها من زمان وناوية انزل بوست عنها وطبعا كل يوم اقول باجر بنزل البوست
هذي اهيا صورتها_لونها رايح ادري_
استخدمتها سنه ثانيه او ثالثه جامعه يعني قبل 5 او 6 سنين
طلبتها من قناه اعلانيه لبنانيه كان سعرها ب10 دنانير بصراحه ماادري اذا موجوده للحين هالقناه او سكروها!
طريقه استخدامها:
الجسم يكون مبلل بس بماي بدون صابون وتلبسون ال glove و تفركون جسمكم بس شوي شوي عشان لاتجرحون يلدكم
راح تلاحظون ان اليلد الميت بيطلع او باللغه العامية يسمونه بلاليط:S
ماكنت استخدمها يوميا يعني بالاسبوع مره او مرتين
تركزون فيها عالمناطق الي تكون غامجه (الاكواع_الركب)
انا لاحظت ان اللون خف واليلد يكون ناعم عقب الاستخدام و انا بعد لازم احط كريم مرطب مايكون معطر
دخلت منتدى كويتيات لاحظت انهم مسويه ضجه عليهاا ..استغربت شمعنى الحين مع ان الليفه موجوده قبل سنين!
الي يبي يطلبها موجوده بالنت كذا سايت موفرها
وهم رورو قالتلي ان في وحده تبيعها بمنتدى كويتيات